  Анжелика Тихонова корреспондент Туннэ нуналлы тысё но пуртэсо юосты кизён борды Удмуртиысь вань ёросъёс кутскизы ини. Пусъем ужъёс 8-тӥ куартолэзьлы 44 процентлы быдэстэмын. Со сярысь элькунысь гурт возёсъя министерстволэн пресс-службаез ивортэ. Кылем арын та нуналлы кизён ужъёс 5 процентлы гинэ быдэстэмын вал. Элькунъя 129 сюрс 600 гектар вылэ вазь вуись ю ос киземын ини (кылем арын та нуналлы 15 сюрс 700 гектар). Со сяна, 26 сюрс 700 гектаре одӥг но трос аръем турынъёс (кылем арын 2 сюрс гектар) но 500 гектаре етӥн (кылем арын 145 гектар вал) киземын. Лымшор ёросъёсын картофка мертто но шунытэз яратӥсь кукурузаез кизё ини. Кизён ужын азьпалан Вавож ёрос мынэ. Туннэ нуналлы отын чаклам ужанрадлыксы 85 процентлы быдэстэмын ини Нош огъя учконо ке, куазь шуныт луэмен сизьым ёросъёс кизён ужъёссэс 50 процентлэсь ятырлы быдэстӥзы ини. Азьмынӥсьёс радын Можга (82 процент), Алнаш (72 процент), Кизнер (61 процент), Грак (58 процент), Каракулино но Сарапул (54 процент) ёросъёс. Тегъёс: Вавож Удмуртия гуртвозёс мерттӥськон гуртвозёсъяминистерство  